Document ID: 31988R3480

KOMISSION ASETUS (ETY) N:o 3480/88,
annettu 9 päivänä marraskuuta 1988,
perustuotteista, jotka eivät ole oikeutettuja vientituen maksamiseen ennakolta annetun asetuksen (ETY) N:o 1681/81 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(1), sellaisena kuin se on viimeksi muutettuna asetuksella (ETY) N:o 2221/88(2), ja erityisesti sen 16 artiklan 6 kohdan sekä maataloustuotealan yhteisestä markkinajärjestelystä annettujen muiden asetusten vastaavat säännökset,
ottaa huomioon maataloustuotteiden vientitukien maksamisesta ennakolta 4 päivänä maaliskuuta 1980 annetun neuvoston asetuksen (ETY) N:o 565/80(3), sellaisena kuin se on muutettuna asetuksella (ETY) N:o 2026/83(4),
sekä katsoo, että
asetuksen (ETY) N:o 565/80 4 artiklan 2 kohtaa sovelletaan jalosteisiin sekä perustuotteista saataviin tavaroihin edellyttäen, ettei sisäinen jalostusmenettely ole kielletty verrattavien tuotteiden osalta,
neuvosto on maitotuotteiden poissulkemiseen sisäisestä jalostusmenettelystä ja tavanomaisista tietyistä käsittelyistä liittyvien erityisten toimenpiteiden hyväksymisestä annetun asetuksen (ETY) N:o 866/84 soveltamisen lykkäämisestä 19 päivänä heinäkuuta 1988 annetulla asetuksella (ETY) N:o 2236/88(5), antanut luvan markkinointivuoden 1988/1989 loppuun turvautua kyseisten tuotteiden osalta sisäiseen jalostusmenettelyyn ja samalla säätänyt, että nämä tuotteet voivat mainittuna aikana kuulua vientituen ennakkomaksujärjestelmään,
tämän vuoksi on syytä saattaa ajantasalle komission asetus (ETY) N:o 1618/81(6), sellaisena kuin se on muutettuna asetuksella (ETY) N:o 2880/84(7), ja poistaa maitotuotteet tähän järjestelmään kuuluvien perustuotteiden luettelosta,
tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetussa neuvoston asetuksessa (ETY) N:o 2658/87(8), sellaisena kuin se on viimeksi muutettuna asetuksella (ETY) N:o 3174/88(9), neuvosto otti käyttöön uuden tavaranimikkeistön; on sen vuoksi syytä mukauttaa asetusta (ETY) N:o 1618/81 vastaavasti, ja
tässä asetuksessa säädetyt toimenpiteet ovat kyseisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1618/81 seuraavasti:
1 Korvataan asetuksen (ETY) N:o 1618/81 1 artikla seuraavasti:
"1 artikla
Asetuksen (ETY) N:o 565/80 4 artiklassa tarkoitettuun järjestelmään kuulumattomat perustuotteet luetellaan liitteessä.
Nämä perustuotteet suljetaan kuitenkin järjestelmän ulkopuolelle ainoastaan, jos ne on tarkoitettu niiden tuotteiden jalostukseen, jotka mainitaan:
a) asetuksen (ETY) N:o 2727/75 liitteessä A, lukuun ottamatta yhdistetyn nimikkeistön CN-koodissa 2309 tarkoitettuja tuotteita;
b) neuvoston asetuksen (ETY) N:o 1418/76(1) 1 artiklan 1 kohdan c alakohdassa.
(1) EYVL N:o L 166, 26.6.1976, s. 1"
2 Korvataan asetuksen (ETY) N:o 1618/81 liite tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä marraskuuta 1988.

Labels: 3
4
17
6